**บันทึกรายงานการประชุม สมัยสามัญ สมัยที่ 4 ครั้งที่ 1**

**วันพุธ ที่ 18 ธันวาคม พ.ศ.2562**

**ณ ห้องประชุมองค์การบริหารส่วนตำบลเขาไพร**

**เวลา 10.15 น.**

**---------------------------------------**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| **1** | นายอุทิศ สุขคล้าย | ประธานสภา ฯ | อุทิศ สุขคล้าย |  |
| 2 | นายพะโยม ทองสงฆ์ | รองประธานสภา ฯ | พะโยม ทองสงฆ์ |  |
| 3 | นายขันไชย ไชยรัตน์ | ส.อบต. ม.1 | ขันไชย ไชยรัตน์ |  |
| 4 | นางสุมลฑา หมวดพุด | ส.อบต. ม.2 | สุมลฑา หมวดพุด |  |
| 5 | นายธีระเดช กลับชนะ | ส.อบต. ม.2 | ธีระเดช กลับชนะ |  |
| 6 | นายประสิทธิ์ ไชยช่วย | ส.อบต. ม.3 | ประสิทธิ์ ไชยช่วย |  |
| 7 | นายนาวิน สำนักช้าง | ส.อบต. ม.4 | นาวิน สำนักช้าง |  |
| 8 | นายมนตรี น้ำแก้ว | ส.อบต. ม.4 | มนตรี น้ำแก้ว |  |
| 9 | นายจูลี้ ใสสุข | ส.อบต. ม.5 | จูลี้ ใสสุข |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายทรรศนฤทธิ์ ดำสุข | นายก อบต.เขาไพร | ทรรศนฤทธิ์ ดำสุข |  |
| 2 | นายสมพร ทองมีบัว | รองนายก อบต. | สมพร ทองมีบัว |  |
| 3 | นางสาวทิพย์วรรณ วรรณะ | ปลัด อบต. | ทิพย์วรรณ วรรณะ |  |
| 4 | นายฉัตรชัย ชูช่วย | เลขานุการนายก | ฉัตรชัย ชูช่วย |  |
| 5 | นายชัยวัฒน์ ซิ้วกุ้ง | รองนายก อบต. | ชัยวัฒน์ ซิ้วกุ้ง |  |
| 6 | นางภาวิณี ศรีทอง | นักวิเคราะห์นโยบายและแผน | ภาวิณี ศรีทอง |  |

ผู้ขาดประชุม

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
|  | (ไม่มี) |  |  |  |

**เปิดประชุมเวลา 10.๐๐ น.**

|  |  |  |  |  |
| --- | --- | --- | --- | --- |
| นายพะโยม ทองสงฆ์  รองประธานสภา ทำหน้าที่แทนประธานสภา | | วันนี้องค์ประชุม มีทั้งหมด 9 คน นะครับ เมื่อองค์ประชุมพร้อม ผมขอเปิดการประชุมสภาสมัยสามัญ สมัยที่ 4 ครั้งที่ 1 ประจำปี 2562 ซึ่งจะประชุมตามระเบียบวาระ ดังนี้ | | |
| นายพะโยม ทองสงฆ์  รองประธานสภา ทำหน้าที่แทนประธานสภา | | ก่อนอื่น ผมขอแจ้งให้ที่ประชุมทราบก่อนนะครับ วันนี้ ท่านอุทิศ สุขคล้าย ประธานสภาของเรา ติดภารกิจด่วน(ลากิจ) เนื่องจากบุตรชายได้เกิดอุบัติเหตุขับรถชนสุนัขระหว่างการเดินทางมาทำงาน ทำให้ประธานสภาต้องนำบุตรชายไปโรงพยาบาลโดยด่วน ขณะนี้อยู่โรงพยาบาลรัษฎา ทำให้ผมซึ่งเป็นรองประธานสภาฯ ต้องรับหน้าที่ดำเนินการประชุมแทนประธานสภาฯ ตามที่ระเบียบฯว่าด้วยข้อบังคับการประชุมสภาฯกำหนดนะครับ | | |
| **ระเบียบวาระที่1** | | **เรื่องที่ประธานแจ้งให้ที่ประชุมทราบ**  **1.1รายงานติดตามและประเมินผลแผนพัฒนา ประจำปีงบประมาณ 2562** | | |
| นายพะโยม ทองสงฆ์  รองประธานสภา ทำหน้าที่แทนประธานสภา | | วาระ 1.1 ท่านนายกอบต.เป็นผู้เสนอญัตติเข้ามาเพื่อแจ้งให้ที่ประชุมสภาทราบ ขอเชิญท่านชี้แจงครับ | | |
| นายทรรศนฤทธิ์ ดำสุข  นายกอบต. | | การวางแผน คือความพยายามที่เป็นระบบ เพื่อตัดสินใจเลือกแนวทางปฏิบัติที่ที่ดีที่สุดสำหรับการทำงานอบต. เพื่อให้องค์กรบรรลุผลที่ปรารถนา อบต.เขาไพร มีโครงการ/กิจกรรมมากมาย แต่ไม่สามารถบ่งชี้ถึงความสำเร็จของการดำเนินงานได้ การมีระบบติดตาม จึงเป็นเครื่องมือสำคัญที่ช่วยในการปรับปรุงประสิทธิภาพในการทำงาน รวมถึง ระบบประเมินผล ที่คอยเป็นตัวบ่งชี้ว่า ผลการดำเนินงานเป็นไปตามเป้าหมาย บรรลุวัตถุประสงค์หรือไม่ ในวันนี้ผมจึงขอนำเสนอข้อมูลให้ที่ประชุมทราบ และโอกาสนี้ขอมอบหมาย นางภาวิณี ศรีทอง นักวิเคราะห์นโยบายและแผน เป็นผู้ชี้แจง ทำความเข้าใจต่อสภา ในช่วงท้ายผมจะตอบคำถามและข้อสงสัยของท่านสมาชิกนะครับหากท่านซักถามมา | | |
| นางภาวิณี ศรีทอง  นักวิเคราะห์นโยบายและแผน | | การติดตามและประเมินผลจึงเป็นกลไกในการตรวจสอบการทำงานขององค์กรปกครองส่วนท้องถิ่นเพื่อให้เกิดความโปร่งใส เป็นเข็มทิศที่จะชี้ได้ว่าการพัฒนาท้องถิ่นจะไปในทิศทางใด จะดำเนินการต่อหรือยุติโครงการต่างๆ เป็นกลไกของการขับเคลื่อนเสริมสร้างระบอบประชาธิปไตยในท้องถิ่น เพราะว่าการดำเนินการใดๆ ของหน่วยงานหรือองค์กรปกครองส่วนท้องถิ่นเมื่อมีการประเมินผลในสิ่งที่วางแผนไว้แล้วและที่ได้จัดทำเป็นงบประมาณรายจ่ายได้รับการตรวจติดตามโดยคณะกรรมการที่ถูกจัดตั้งขึ้นก็ตามหรือจากการติดตามการประเมินผลโดยหน่วยงานภาครัฐ ภาคเอกชน ภาคประชาสังคม สมาชิกสภาท้องถิ่น ประชาชนในท้องถิ่นล้วนเป็นกระบวนการมีส่วนร่วมเพื่อให้เกิดความโปร่งใส เป็นกระบวนการที่บอกถึงการบรรลุเป้าหมายขององค์กรปกครองส่วนท้องถิ่น ซึ่งอาจจะเป็นผลผลิต การบริการหรือความพึงพอใจซึ่งเกิดจากกระบวนการวางแผน ซึ่งประกอบไปด้วย แผนยุทธศาสตร์การพัฒนา การวางแผนพัฒนาท้องถิ่น  องค์การบริหารส่วนตำบลเขาไพร จึงต้องการดำเนินการติดตามและประเมินผลแผนพัฒนาขององค์การบริหารส่วนตำบลเขาไพร ประจำปีงบประมาณ พ.ศ. ๒๕๖2 ตามระเบียบระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ หมวด ๖ ข้อ ๒๙ และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๒) พ.ศ. ๒๕๕๙ ข้อ ๑๓ และ ข้อ ๑๔ โดยคณะกรรมการติดตามและประเมินผลแผนพัฒนาท้องถิ่น จะต้องดำเนินการ (๑) กำหนดแนวทาง วิธีการในการติดตามและประเมินผลแผนพัฒนา (๒) ดำเนินการติดตามและประเมินผลแผนพัฒนา และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. 2561 ข้อ 12 (3) ให้คณะกรรมการติดตามและประเมินผลแผนพัฒนาท้องถิ่น รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละครั้งภายในเดือนธันวาคมของทุกปี ข้อ 13 (5) ผู้บริหารท้องถิ่นเสนอผลการติดตามและประเมินผลต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่น ให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารเสนอผลการติดตามและประเมินดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี  ขอนำเสนอความหมายของการติดตามและประเมินผลแผนพัฒนา นะคะ  เป็นการประเมินประสิทธิภาพประสิทธิผลของการดำเนินโครงการ กิจกรรม ซึ่งเป็นการประเมินทั้งแผนงาน นโยบายขององค์กรและประเมินผลการปฏิบัติงานของบุคคลในองค์กรว่าแผนยุทศาสตร์และแนวทางที่ถูกกำหนดไว้ในรูปแบบของแผนนั้นดำเนินการบรรลุวัตถุประสงค์จริงหรือไม่ สนองตอบต่อความต้องการของประชาชนหรือผู้ที่มีส่วนได้เสียทุกฝ่ายหรือไม่ การติดตามและประเมินผลนี้ไม่ใช่การตรวจสอบเพื่อการจับผิด แต่เป็นเครื่องมือทดสอบผลการทำงานเพื่อให้ทราบว่าผลที่เกิดขึ้นถูกต้องและเป็นไปตามวัตถุประสงค์มากน้อยเพียงไร เป็นการติดตามและประเมินผลยุทธศาสตร์การพัฒนา แผนพัฒนาท้องถิ่น ว่าเป็นไปตามความต้องการของประชาชนในท้องถิ่นหรือไม่ นโยบายสาธารณะที่กำหนดไว้ในรูปของการวางแผนแบบมีส่วนร่วมของประชาชนหรือการประชาคมท้องถิ่นได้ดำเนินการตามเป้าหมายที่กำหนดไว้หรือไม่ ระยะเวลาในการดำเนินการสอดคล้องกับงบประมาณและสภาพพื้นที่ของท้องถิ่นหรือไม่ การติดตามและประเมินผลเป็นการวัดระดับความสำเร็จหรือล้มเหลวของยุทธศาสตร์การพัฒนา แผนพัฒนาท้องถิ่น ซึ่งครอบคลุมถึงสิ่งแวดล้อมของนโยบาย (environments or contexts) การประเมินปัจจัยนำเข้าหรือทรัพยากรที่ใช้โครงการ (input)การติดตามและประเมินผลกระบวนการนำนโยบายไปปฏิบัติ (implementation process) การประเมินผลผลิตนโยบาย (policy outputs) การประเมนผลลัพธ์นโยบาย (policy outcomes) และการประเมินผลกระทบนโยบาย (policy impacts) สิ่งที่จะได้รับหรือสนองตอบกลับจากการติดตามและประเมินผลก็คือจะช่วยทำให้ผู้บริหารท้องถิ่นนำไปเป็นเครื่องมือในการปรับปรุงนโยบาย ยุทธศาสตร์การพัฒนา แผนพัฒนาท้องถิ่น และการเปลี่ยนแปลงของพื้นที่และนโยบายของรัฐบาลหรืออาจใช้เป็นเครื่องมือในการเลือกที่จะกระทำหรือไม่กระทำหรือยกเลิกโครงการในกรณีที่เห็นว่าไม่เกิดความคุ้มค่าต่อประชาชนหรือประชาชนไม่พึงพอใจ ซึ่งการติดตามและประเมินผลนี้มีทั้งในรูปของคณะกรรมการติดตามและประเมินผลแผน สมาชิกสภาท้องถิ่น ประชาชนในพื้นที่ องค์กรภาคประชาสังคมหรือองค์กรทางสังคม องค์กรเอกชน หน่วยงานราชการที่มีหน้าที่กำกับดูแลหน่วยงานราชการอื่นๆ และที่สำคัญที่สุดคือผู้รับผิดชอบโครงการโดยตรง  ความสำคัญของการติดตามและประเมินผล  เมื่อองค์กรปกครองส่วนท้องถิ่นได้ดำเนินการประกาศใช้แผนยุทธศาสตร์การพัฒนา แผนพัฒนาท้องถิ่น และการนำแผนพัฒนาท้องถิ่นไปสู่การจัดทำงบประมาณรายจ่ายประจำปี งบประมาณรายจ่ายเพิ่มเติม การจ่ายขาดเงินสะสม งบประมาณเงินอุดหนุนเฉพาะกิจและงบประมาณรายจ่ายด้วยวิธีการอื่นๆ เมื่อมีการใช้จ่ายงบประมาณก็ต้องมีการตรวจสอบผลการใช้จ่ายงบประมาณว่าดำเนินการไปอย่างไรบ้าง บรรลุวัตถุประสงค์มากน้อยเพียงใดก็คือการใช้วิธีการติดตามและประเมินผลแผนพัฒนา  กล่าวอีกนัยหนึ่งความสำคัญของการติดตามและประเมินผลแผนเป็นเครื่องมือสำคัญในการทดสอบการดำเนินงานตามภารกิจขององค์กรปกครองส่วนท้องถิ่นว่าดำเนินการได้ตามเป้าหมายที่กำหนดไว้หรือไม่ ทำให้ทราบและกำหนดทิศทางการพัฒนาได้อย่างเป็นรูปธรรม และเกิดความชัดเจนที่ทำให้ทราบถึงจุดแข็ง (strengths) จุดอ่อน (weaknesses) โอกาส (opportunities) ปัญหาหรืออุปสรรค (threats) ของแผนพัฒนา โครงการ กิจกรรมต่างๆ ซึ่งอาจเกิดจากองค์กร บุคลากร สภาพพื้นที่และผู้มีส่วนเกี่ยวข้องเพื่อนำไปสู่การปรับปรุงแผนงานให้เกิดความสอดคล้องกับสภาพแวดล้อมในสังคมภายใต้ความต้องการและความพึงพอใจของประชาชนและนำไปสู่การวางแผนการพัฒนาในปีต่อๆ ไป เพื่อให้เกิดผลสัมฤทธิ์เชิงคุณค่าในกิจการสาธารณะมากที่สุดและเมื่อพบ จุดแข็ง ก็ต้องเร่งรีบดำเนินการและจะต้องมีความสุขุมรอบคอบในการดำเนินการ ขยายโครงการ งานต่างๆ ที่เป็น จุดแข็งและพึงรอโอกาสในการเสริมสร้างให้เกิดจุดแข็งนี้ และเมื่อพบจุดแข็ง ก็ต้องเร่งรีบดำเนินการและจะต้อง ตั้งรับให้มั่นรอโอกาสที่จะดำเนินการและตั้งมั่นอย่างสุขุมรอบคอบพยายามลดถอยสิ่งที่เป็นปัญหาและอุปสรรคลงไป เมื่อพบจุดอ่อนต้องหยุดและลดถอยปัญหาลงให้ได้ ดำเนินการปรับปรุงให้ดีขึ้น ตั้งรับให้มั่นเพื่อรอโอกาสและสุดท้ายเมื่อมีโอกาสก็จะต้องใช้พันธมิตรให้เกิดประโยชน์เพื่อดำเนินการขยายแผนงาน โครงการ งานต่างๆ พร้อมการปรับปรุงและเร่งรีบดำเนินการสิ่งเหล่านี้จะถูกค้นพบเพื่อให้เกิดการพัฒนาท้องถิ่น โดยการติดกตามและประเมินผลซึ่งส่งผลให้เกิดกระบวนการพัฒนาท้องถิ่นอย่างเข้มแข็งและมีความยั่งยืน เป็นไปตามเป้าประสงค์ที่ตั้งไว้ได้อย่างดียิ่ง  สำหรับวัตถุประสงค์ของการติดตามและประเมินผล และขั้นตอนนั้น ขอให้ท่านดูเอกสารตั้งแต่หน้า5 – 6 นะคะ คณะกรรมการติดตามและประเมินผลแผนพัฒนาองค์การบริหารส่วนตำบลเขาไพร ได้กำหนดกรอบและแนวทางในการติดตามและประเมินผลแผนพัฒนาขององค์การบริหารส่วนตำบลเขาไพร โดยอาศัยหนังสือกระทรวงมหาดไทยและคู่มือของกรมส่งเสริมการปกครองท้องถิ่น (รายละเอียดดูตามหน้าที่ 7 นะคะ) จากนั้นนักวิเคราะห์ได้อ่านเอกสาร และสรุปหัวข้อที่สำคัญๆ ให้ที่ประชุมทราบ  ผลการติดตามผลการดำเนินงานตามยุทธศาสตร์การพัฒนา  แผนพัฒนาท้องถิ่น (พ.ศ. 2561 – 2565)  สรุปตามยุทธศาสตร์การพัฒนาขององค์การบริหารส่วนตำบลเขาไพร  (ประจำปีงบประมาณ 2562)   |  |  |  |  | | --- | --- | --- | --- | | **ยุทธศาสตร์การพัฒนา** | **จำนวนโครงการ** | | | | **ปรากฏอยู่ในแผนพัฒนาท้องถิ่น** | **บรรจุในข้อบัญญัติ(นำไปฏิบัติ)** | **คิดเป็นร้อยละของโครงการที่ปรากฏในแผน** | | **๑. ยุทธศาสตร์การพัฒนาด้านโครงสร้างพื้นฐาน** | **52** | **3** | **5.77** | | **2. ยุทธศาสตร์การพัฒนาด้านคุณภาพชีวิตและการส่งเสริมการศึกษา** | **45** | **24** | **53.33** | | **3. ยุทธศาสตร์การพัฒนาและส่งเสริมการมีส่วนร่วมของประชาชน** | **27** | **11** | **40.74** | | **4. ยุทธศาสตร์การพัฒนาด้านการอนุรักษ์ทรัพยากรธรรมชาติและสิ่งแวดล้อมควบคู่การส่งเสริมการท่องเที่ยว** | **18** | **4** | **22.22** | | **๕. ยุทธศาสตร์การพัฒนาด้านการอนุรักษ์และส่งเสริมประเพณี วัฒนธรรม และภูมิปัญญาท้องถิ่น** | **5** | **7** | **140** | | **๖. ยุทธศาสตร์การพัฒนาด้านการอยู่ดีมีสุขขององค์กรปกครองส่วนท้องถิ่น** | **22** | **4** | **18.18** | | **รวม** | **169** | **53** | **31.36** |  |  |  |  |  |  |  | | --- | --- | --- | --- | --- | --- | | **ยุทธศาสตร์การพัฒนา** | **จำนวนตามแผนพัฒนา** | | **ผลการดำเนินงาน** | | | | **โครงการ** | **งบประมาณ** | **โครงการ** | **งบประมาณ** | **คิดเป็นร้อยละ** | | **๑. ยุทธศาสตร์การพัฒนาด้านโครงสร้างพื้นฐาน** | **52** | **60,870,000** | **31** | **15,223,536.46** | **25.01** | | **๒. ยุทธศาสตร์การพัฒนาคุณภาพชีวิตและส่งเสริมการศึกษา** | **45** | **6,388,000** | **21** | **6,446,238.76** | **100.91** | | **๓. ยุทธศาสตร์การพัฒนาและส่งเสริมการมีส่วนร่วมของประชาชน** | **27** | **3,590,000** | **12** | **2,232,332.28** | **62.18** | | **๔. ยุทธศาสตร์การพัฒนาด้านการอนุรักษ์ทรัพยากรธรรมชาติและสิ่งแวดล้อมควบคู่การส่งเสริมการท่องเที่ยว** | **18** | **7,955,000** | **2** | **57,850** | **0.73** | | **๕. ยุทธศาสตร์การพัฒนาด้านการอนุรักษ์และส่งเสริมประเพณี วัฒนธรรม และ**  **ภูมิปัญญาท้องถิ่น** | **5** | **330,000** | **6** | **169,512** | **51.37** | | **๖. ยุทธศาสตร์การพัฒนาด้านการอยู่ดีมีสุขขององค์กรปกครองส่วนท้องถิ่น** | **22** | **3,286,000** | **2** | **40,925** | **1.25** | | **รวมทั้งสิ้น** | **169** | **82,419,000** | **74** | **24,170,394.50** | **29.33** |  |  |  |  |  |  |  |  | | --- | --- | --- | --- | --- | --- | --- | | **ยุทธศาสตร์** | **โครงการตามแผนพัฒนาท้องถิ่น** | | **โครงการตามข้อบัญญัติงบประมาณรายจ่าย** | | **โครงการที่ได้ดำเนินการ** | | | **จำนวนโครงการ** | **งบประมาณ** | **จำนวนโครงการ** | **งบประมาณ** | **จำนวน**  **โครงการ** | **งบประมาณ** | | **1. ยุทธศาสตร์การพัฒนาด้านโครงสร้างพื้นฐาน** | **52** | **60,870,000** | **3** | **1,471,000** | **31** | **15,223,536.46** | | **2. ยุทธศาสตร์การพัฒนาคุณภาพชีวิตและส่งเสริมการศึกษา** | **45** | **6,388,000** | **24** | **1,388,000** | **21** | **6,446,238.76** | | **3. ยุทธศาสตร์การพัฒนาและส่งเสริมการมีส่วนร่วมของประชาชน** | **27** | **3,590,000** | **11** | **700,000** | **12** | **2,232,332.28** | | **4. ยุทธศาสตร์การพัฒนาด้านการอนุรักษ์ทรัพยากรธรรมชาติและสิ่งแวดล้อมควบคู่การส่งเสริมการท่องเที่ยว** | **18** | **7,955,000** | **4** | **63,000** | **2** | **57,850** | | **5. ยุทธศาสตร์การพัฒนาด้านการอนุรักษ์และส่งเสริมประเพณี วัฒนธรรม และภูมิปัญญาท้องถิ่น** | **5** | **330,000** | **7** | **215,000** | **6** | **169,512** | | **6. ยุทธศาสตร์การพัฒนาด้านการอยู่ดีมีสุขขององค์กรปกครองส่วนท้องถิ่น** | **22** | **3,286,000** | **4** | **83,000** | **2** | **40,925** | | **รวม** | **169** | **82,419,000** | **53** | **3,920,000** | **74** | **24,170,394.50** |   ปัญหา อุปสรรค และข้อเสนอแนะในการติดตามและประเมินผลแผนพัฒนา  1. ในการจัดทำแผนพัฒนาท้องถิ่น (พ.ศ. 2561 – 2565) ขององค์การบริหารส่วนตำบลเขาไพร จากการติดตามและประเมินผลการนำแผนพัฒนาองค์การบริหารส่วนตำบลเขาไพรโดยการนำไปสู่การปฏิบัติ หากดูตามสัดส่วนของการนำโครงการไปบรรจุลงในข้อบัญญัติงบประมาณรายจ่าย ประจำปีงบประมาณ พ.ศ. 2562 จำนวน 53 โครงการ คิดเป็นร้อยละ 31.36 และสัดส่วนของการนำไปดำเนินงานจริง จำนวน 74 โครงการ คิดเป็นร้อยละ 29.33 ซึ่งถือว่ายังอยู่ในเกณฑ์ระดับที่ต่ำ ฝากข้อเสนอแนะในการจัดทำแผนพัฒนาท้องถิ่นในครั้งต่อไปควรมีการนำโครงการที่เร่งด่วนบรรจุไว้ในแผนที่สามารถนำไปแก้ไขปัญหาความเดือดร้อนได้ตรงจุด  2. จากการติดตามและประเมินผลการดำเนินงานโครงการด้านโครงสร้างพื้นฐาน พบว่า มีจำนวนโครงการที่ได้ดำเนินการและเบิกจ่ายไปแล้วเพียงเล็กน้อย ทั้งนี้ อาจเนื่องจากข้อจำกัดด้านงบประมาณขององค์การบริหารส่วนตำบลเขาไพรที่มีไม่เพียงพอ ซึ่งเป็นข้อจำกัดที่ไม่สามารถควบคุมได้  3. การดำเนินการงานโครงการด้านโครงสร้างพื้นฐานที่ตรวจพบ คือ การก่อสร้างถนนทำให้ประชาชนในพื้นที่และนอกพื้นที่สามารถสัญจรไปมาได้อย่างสะดวก รวดเร็วมากยิ่งขึ้น แต่การเกิดอุทกภัย น้ำท่วมขัง ทำให้ถนนเกิดการชำรุดเสียหายเร็วกว่าเวลาอันควร ถือเป็นความเสียหายที่เกิดจากภัยธรรมชาติไม่สามารถควบคุมได้  4. เมื่อมีการประชุมคณะกรรมการพัฒนาองค์การบริหารส่วนตำบลเขาไพร เกี่ยวกับการพิจารณาร่างแผนพัฒนาฯ เห็นควรเชิญคณะกรรมการติดตามและประเมินผลแผนพัฒนาองค์การบริหารส่วนตำบลเขาไพร เข้าร่วมประชุม เพื่อนำประเด็นปัญหา อุปสรรค ข้อเสนอแนะ ที่ได้จากการติดตามประเมินผลนำไปเป็นข้อมูลเพื่อปรับปรุงการจัดทำแผนในครั้งต่อไป  5. โครงการทุกโครงการควรดำเนินงานให้เป็นไปตามระยะเวลาที่กำหนดตามแผนการดำเนินงาน เพื่อไม่ให้เกิดความล่าช้าในช่วงระยะเวลาใกล้สิ้นปีงบประมาณ | | |
| นางภาวิณี ศรีทอง  นักวิเคราะห์นโยบายและแผน | | โดยสรุป มีเพียงแค่นี้คะ | | |
| นายทรรศนฤทธิ์ ดำสุข  นายกอบต. | | ครับ เนื้อหาและสาระสำคัญตามรายละเอียดที่ได้แจกเป็นเอกสารให้ท่านไปแล้วนะครับ | | |
| นายพะโยม ทองสงฆ์  รองประธานสภา ทำหน้าที่แทนประธานสภา | | ขอเชิญท่านสมาชิกอภิปรายและซักถามครับ  (ไม่มีท่านสมาชิกท่านใดยกมืออภิปราย) แสดงว่าที่ประชุมรับทราบแล้วนะครับ | | |
| มติที่ประชุม | | **รับทราบ** | | |
|  | | **1.2รายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบล** | | |
| นายทรรศฤทธิ์ ดำสุข  นายกอบต. | | **รายงานแสดงผลการปฏิบัติงานตามนโยบายที่ได้แถลงต่อสภา**  **องค์การบริหารส่วนตำบลเขาไพร ประจำปีงบประมาณ 2562**  **เรียน ประธานสภาองค์การบริหารส่วนตำบลเขาไพร ที่เคารพ**  โดยพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 6) พ.ศ.2552 มาตรา 58/5 วรรคห้า กำหนดให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเขาไพรเป็นประจำทุกปี และคำแถลงนโยบายของนายกองค์การบริหารส่วนตำบลและรายงานแสดงผลการปฏิบัติงานนโยบายให้ประกาศไว้โดยเผย ณ ที่ทำการองค์การบริหารส่วนตำบลเขาไพรด้วย  บัดนี้กระผมนายทรรศนฤทธิ์ ดำสุข นายกองค์การบริหารส่วนตำบลเขาไพร พร้อมด้วยคณะผู้บริหารองค์การบริหารส่วนตำบลเขาไพร ได้รวบรวมผลการปฏิบัติงาน ซึ่งเป็นผลการดำเนินงาน ตั้งแต่วันที่ 1 ตุลาคม พ.ศ.2561 ถึง วันที่ 30 กันยายน พ.ศ.2562 พร้อมได้จัดทำเป็นรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเขาไพรเสร็จเรียบร้อยแล้ว กระผมขอรายงานผลการปฏิบัติงานตามนโยบายในรอบหนึ่งปีที่ผ่านมาให้ได้รับทราบดังนี้  **วิสัยทัศน์พัฒนาขององค์การบริหารส่วนตำบลเขาไพร โดยนายทรรศนฤทธิ์ ดำสุข นายกองค์การบริหารส่วนตำบลเขาไพร**  **“โครงสร้างพื้นฐานครอบคลุม ชุมชนเข้มแข็ง แหล่งน้ำสมบูรณ์ ยึดถือวิถีเศรษฐกิจพอเพียง”**  **นโยบายที่นายกองค์การบริหารส่วนตำบลเขาไพรได้แถลงต่อสภาไว้ เมื่อวันที่ 2 ธันวาคม 2556 ณ ห้องประชุมสภาองค์การบริหารส่วนตำบลเขาไพรมีดังนี้**  **1.การพัฒนาด้านสาธารณูปโภค**  1.1 จัดการระบบน้ำประปาให้สะดวกและเพียงพอตลอดปี  1.2 ติดตั้งระบบไฟฟ้าตกค้างที่มีอยู่ในตำบล  1.3 สำรวจขยายเขตไฟฟ้าตกค้างที่มีอยู่ในตำบล  1.4 ก่อสร้าง ปรับปรุง ถนนหนทางภายในตำบลให้ใช้งานสะดวก  1.5 จัดหาและพัฒนาแหล่งน้ำเพื่ออุปโภคให้เพียงพอ  1.6 สำรวจที่ดินที่ยังไม่ได้เอกสารสิทธิ์  **รายงานผลการปฏิบัติงาน**  1.จัดการระบบน้ำประปาให้สะดวกและเพียงพอตลอดปี  -โดยได้ขุดลอกตะกอนดิน คู เหมือง สายนาหนองเต่า ม.2  -ขุดลอกหน้าฝายคลองไพหมู่ที่ 3  -โครงการก่อสร้างบ่อตกตะกอนหมู่ที่ 1  -โครงการขุดสระน้ำ หมู่ที่ 2  2.ติดตั้งระบบไฟฟ้าตกค้างที่มีอยู่ในตำบลให้ทั่วถึงทุกครัวเรือน  -ได้ติดตั้งต่อเติมระบบไฟฟ้า (เสาไฟฟ้า) หมู่ที่ 1 ถนนสายควนประ-ไทรบ่วง  -ได้ติดตั้งเสาไฟฟ้าสาธารณะหมู่ที่ 4 งบประมาณ 486,000 บาท  -ได้ติดตั้งเสาไฟฟ้าสาธารณะหมู่ที่ 1 งบประมาณ 475,000 บาท  -ได้ติดตั้งเสาไฟฟ้าสาธารณะหมู่ที่ 2 งบประมาณ 487,000 บาท  -ได้ติดตั้งเสาไฟฟ้าสาธารณะหมู่ที่ 3 งบประมาณ 479,000 บาท  -ได้ติดตั้งเสาไฟฟ้าสาธารณะหมู่ที่ 4 งบประมาณ 487,000 บาท  **รวมงบประมาณทั้งสิ้น 2,414,000 บาท**  3.ก่อสร้าง ปรับปรุง ถนนหนทางภายในตำบลให้ใช้งานสะดวก  -โครงการก่อสร้างถนน คสล.สายห้วยขุนดำ-ควนหนองยาง หมู่ที่ 2 งบประมาณ 492,000 บาท  -โครงการก่อสร้างถนน คสล. สายลำช้างใน หมู่ที่ 3 งบประมาณ 471,000 บาท  -โครงการก่อสร้างถนน คสล.สายสวนปาล์ม-นาหนองเต่า หมู่ที่ งบประมาณ 475,000 บาท  -โครงการก่อสร้างถนน คสล.สายหน้าเขา หมู่ที่ 1 งบประมาณ 461,072 บาท  -โครงการก่อสร้างถนน คสล.สายหน้าเขา หมู่ที่ 1-3 งบประมาณ 4,417,000บาท  -โครงการก่อสร้างถนน คสล.สายเลียบคลองชลประทาน หมู่ที่ 5 งบประมาณ 486,000 บาท  -โครงการก่อสร้างถนน คสล.สายหน้าเขา หมู่ที่ 3 งบประมาณ 497,000 บาท  -โครงการก่อสร้างถนน คสล.สายเลียบคลองชลประทาน หมู่ที่ 5 งบประมาณ 492,000 บาท  -โครงการก่อสร้างถนน คสล.สายห้วยขุนดำ-ควนหนองยาง หมู่ที่ 2 งบประมาณ 492,000 บาท  -โครงการก่อสร้างถนน คสล.สายเลียบคลองประปา หมู่ที่ 1 งบประมาณ 213,000 บาท  -โครงการก่อสร้างถนน คสล.สายสวนปาล์ม-นาหนองเต่า หมู่ที่ 4 งบประมาณ 495,000 บาท  **รวมงบประมาณทั้งสิ้น 8,991,072 บาท**  4.จัดหาและพัฒนาแหล่งน้ำเพื่ออุปโภคให้เพียงพอ  -จัดทำโครงการขุดสระน้ำเนื้อที่ 200 ไร่ ณ ทุ่งซาฟารีเขาไพร โดยของบประมาณจากกรมชลประทาน  -โครงการขุดสระน้ำ หมู่ที่ 2  -โครงการขุดสระน้ำทุ่งเสือกระทิง ของบประมาณจังหวัดตรัง  5.สำรวจที่ดินที่ยังไม่ได้เอกสารสิทธิ์  -ทาง อบต.ได้ประสานกับกรมอุทยานป่าไม้ เข้าสำรวจพื้นที่ ที่อยู่ในเขตอุทยานโดยเฉพาะสวนยางพารา เพื่อขอเอกสารสิทธิ์ตามนโยบายรัฐบาล  2.การพัฒนาด้านเศรษฐกิจและท่องเที่ยว  2.1 ส่งเสริมกลุ่มอาชีพที่มีอยู่  2.2 สนับสนุนกลุ่มออมทรัพย์เพื่อการผลิตภายในตำบลให้มีความเข้มแข็ง  2.3 ส่งเสริมสนับสนุนสินค้าหนึ่งตำบลหนึ่งผลิตภัณฑ์  2.4 จัดหาแหล่งท่องเที่ยวเพื่อพัฒนาเป็นสถานที่ท่องเที่ยวภายใน  **รายงานผลการปฏิบัติงาน**  1.ส่งเสริมกลุ่มอาชีพที่มีอยู่ในตำบลให้มีคุณภาพ  -ส่งเสริมกลุ่มอาชีพเลี้ยงวัวของหมู่ที่ 3 โดยจัดสรรที่ดินสำหรับปลูกหญ้า เพื่อให้เพียงพอต่อความต้องการ  -จัดสรรที่ดินทำกินให้ประชาชน เกษตรกร ในตำบลเขาไพร เพื่อสร้างอาชีพเสริมเพิ่มเติมรายได้  2.สนับสนุนกลุ่มออมทรัพย์เพื่อการผลิตภายในตำบลให้มีความเข้มแข็ง  -ส่งเสริมอุดหนุนกลุ่มออมทรัพย์ หมู่ที่ 2 โดยให้ใช้สถานที่ภายในอบต.เขาไพร ในการดำเนินกิจการของกลุ่ม  3.จัดหาแหล่งท่องเที่ยวเพื่อพัฒนาเป็นสถานที่ท่องเที่ยวภายใน  -พัฒนาแหล่งท่องเที่ยวทุ่งซาฟารีตำบลเขาไพรให้เป็นที่รู้จักของคนทั่วไป  -จัดสำรวจแหล่งท่องเที่ยวของ หมู่ที่1 (ถ้ำห้วยยาง , ถ้ำนมสาว) เพื่อพัฒนาเป็นแหล่งท่องเที่ยวต่อไปในอนาคต  3.การพัฒนาด้านการศึกษา ศาสนา ศิลปะและวัฒนธรรม  3.1 ส่งเสริมสนับสนุนการศึกษาภายในตำบลทุกระดับ  3.2 จัดตั้งกองทุนเพื่อการศึกษาแก่โรงเรียนในตำบล  3.3 จัดตั้งให้มีห้องสมุดชุมชนเพื่อรับรู้ข้อมูลข่าวสารต่างๆ  3.4 ส่งเสริมศาสนา ศิลปวัฒนธรรมและอนุรักษ์ประเพณีและภูมิปัญญา  **รายงานผลการปฏิบัติงาน**  1.ส่งเสริมสนับสนุนการศึกษาภายในตำบลทุกระดับ  -โครงการพัฒนาศูนย์พัฒนาเด็กเล็ก จัดกิจกรรมต่างๆ เช่น จัดการแข่งขันกีฬาศูนย์พัฒนาเด็กเล็ก  -ให้เด็กและผู้ปกครองไปทัศนศึกษา เพื่อเพิ่มเติมความรู้และประสบการณ์นอกห้องเรียน  -ให้เงินอุดหนุนสำหรับโครงการอาหารกลางวันสำหรับโรงเรียนชั้นประถม ทั้ง 2 โรงเรียน  -ให้เงินอุดหนุนสำหรับโครงการจัดงานกีฬาสีสำหรับโรงเรียนชั้นประถม ทั้ง 2 โรงเรียน  2.ส่งเสริมศาสนา ศิลปวัฒนธรรมและอนุรักษ์ประเพณีและภูมิปัญญา  -ส่งเสริมและอุดหนุนงบประมาณให้กับกลุ่มกลองยาวในหมู่ที่ 1 ตำบลเขาไพร  4.การพัฒนาด้านคุณภาพชีวิตและสังคม  4.1 ส่งเสริมสนับสนุนและให้การช่วยเหลือสงเคราะห์กับผู้คนพิการและผู้ด้อยโอกาสในสังคม  4.2 ส่งเสริมและสนับสนุนกีฬาในตำบลทุกระดับ  4.3 จัดหาและก่อสร้างลานกีฬา สนามกีฬาในตำบล  4.4 เฝ้าระวังและควบคุมโรคระบาดและโรคติดต่อต่างๆ  4.5 จัดตั้งศูนย์สุขภาพในตำบล  4.6 ส่งเสริมป้องกันด้านสุขภาพอนามัยประชาชน  **รายงานผลการปฏิบัติงาน**  1.ส่งเสริมสนับสนุนและให้การช่วยเหลือสงเคราะห์กับผู้คนพิการและผู้ด้อยโอกาสในสังคม  -โดยทางอบต.ได้ให้เงินอุดหนุนสำหรับคนพิการในตำบลเขาไพร คนละ 800 บาท ทุกเดือน  -ให้การช่วยเหลือจัดหางบประมาณสร้างบ้านที่อยู่อาศัยให้กับคนยากไร้ในตำบลเขาไพร โดยในปี 2562 นี้ ได้สร้างช่วยเหลือไปแล้ว 2 ราย  2.ส่งเสริมและสนับสนุนกีฬาในตำบลทุกระดับ  -ส่งเสริมจัดสรรงบประมาณงานกีฬาเขาไพรคัพ จำนวน 180,000 บาท  -ส่งเสริมจัดสรรงบประมาณงานกีฬาของโรงเรียนประถมทั้ง 2 โรงเรียนๆละ 10,000 บาท  3.จัดหาและก่อสร้างลานกีฬา สนามกีฬาในตำบล  4.เฝ้าระวังและควบคุมโรคระบาดและโรคติดต่อต่างๆ  -ทางอบต.เขาไพรได้ให้เจ้าหน้าที่ไปพ่นหมอกควันเพื่อป้องกันโรคไข้เลือดออกให้กับประชาชนในทุกหมู่บ้านของตำบลเขาไพร  5.จัดตั้งศูนย์สุขภาพในตำบลเขาไพร  -โดยทางอบต.เขาไพรได้ร่วมกันกับโรงพยาบาลส่งเสริมสุขภาพตำบลเขาไพร จัดให้มีการออกกำลังกายสำหรับผู้สูงอายุในทุกวันพฤหัสบดี  6.ส่งเสริมป้องกันด้านสุขภาพอนามัยประชาชนในตำบลเขาไพร  -โดยทางอบต.เขาไพรได้ส่งเสริมกลุ่มสตรีและกลุ่มผู้สูงอายุตำบลเขาไพร ให้ออกกำลังกาย  5.การพัฒนาด้านสิ่งแวดล้อมและจัดหาทรัพยากรธรรมชาติและสิ่งแวดล้อม  5.1 ส่งเสริมกิจกรรมปลูกไม้ริมทางและที่สาธารณะ  5.2 จัดให้มีอุปกรณ์เก็บขยะภายในตำบล/ชุมชน  5.3 ปลูกจิตสำนึกในการดูแลรักษาต้นน้ำลำธารให้มีใช้ตลอดปี  รายงานผลการปฏิบัติงาน  1.ปลูกจิตสำนึกในการดูแลรักษาต้นน้ำลำธารให้มีใช้ตลอด  -โดยทางอบต.เขาไพรได้รณรงค์ให้ชาวบ้านในพื้นที่ต้นน้ำให้ช่วยกันดูแลทรัพยากรธรรมชาติ  6.การพัฒนาด้านการเมือง และบริหาร  6.1 พัฒนาระบบการบริหารการจัดการขององค์กรปกครองส่วนท้องถิ่นให้มีคุณภาพและเสมอภาค  6.2 ส่งเสริมการมีส่วนร่วมทางการเมืองการบริหารในตำบล  **รายงานผลการปฏิบัติงาน**  1.ส่งเสริมการมีส่วนร่วมทางการเมืองการบริหารในตำบล  -จัดให้มีสภาเด็กในตำบลเขาไพร เพื่อให้เยาวชนได้มีส่วนร่วมทางการเมือง  ตลอดระยะเวลาในการบริหารงานที่ผ่านมา กระผมพร้อมด้วยคณะผู้บริหารองค์การบริหารส่วนตำบลเขาไพร ขอขอบคุณทุกท่านที่มีส่วนร่วมในการสนับสนุนและส่งเสริมการปฏิบัติงาน ส่งผลให้การดำเนินงานประสบผลสำเร็จด้วยดีตลอดมา และจะมุ่งมั่นพัฒนาองค์การบริหารส่วนตำบลเขาไพรให้มีศักยภาพ นำไปสู่ชุมชนที่น่าอยู่อย่างยั่งยืนตลอดไป ขอขอบคุณครับ | | |
| นายพะโยม ทองสงฆ์  รองประธาน ทำหน้าที่  ประธานสภา | | มีท่านใดจะอภิปราย หรือซักถามหรือไม่  (ไม่มีสมาชิกท่านใดยกมืออภิปรายหรือซักถาม)  ฉะนั้นผมถือว่าที่ประชุมรับทราบนะครับ จะได้เข้าสู่ระเบียบวาระที่ 2 ต่อไป | | |
| **มติที่ประชุม** | | **รับทราบ** | | |
| **ระเบียบวาระที่2** | | **2.1รับรองรายงานการประชุมสภาสมัยวิสามัญ สมัยที่ 4 ครั้งที่1 เมื่อวันที่ 25 ตุลาคม 2562** | | |
| นายพะโยม ทองสงฆ์  รองประธาน ทำหน้าที่  ประธานสภา | | เมื่อท่านอ่านบันทึกการประชุมแล้ว มีอะไรต้องแก้ไขหรือไม่ครับ  เมื่อไม่มีท่านใดจะแก้ไข ผมขอถามมติเลยนะครับ ท่านใดเห็นสมควรรับรองรายงานการประชุมสภาครั้งที่แล้ว โปรดยกมือครับ | | |
| **มติที่ประชุม** | | **รับรองรายงานการประชุม 8 เสียง**  **ไม่รับรอง 0 เสียง**  **งดออกเสียง 1 เสียง** | | |
| นายพะโยม ทองสงฆ์  รองประธาน ทำหน้าที่  ประธานสภา | | **ก่อนที่จะเข้าสู่ระเบียบวาระ 3.3 ผมเห็นว่าสภาใช้เวลาพอสมควรแล้ว เห็นควรพักรับประทานอาหารว่าง สัก 15 นาทีนะครับ ประชุมต่อเวลา 11.45 น.** | | |
|  | | **พักรับประทานอาหารว่าง 15 นาที เวลา 11.30 น. – 11.45 น.** | | |
| นายพะโยม ทองสงฆ์  รองประธาน ทำหน้าที่  ประธานสภา | | **ขณะนี้มีสมาชิก 9 คน ถือว่าครบองค์ประชุม ขอเปิดประชุมต่อ**  **ต่อไปพิจารณา วาระที่ 3** | | |
| **ระเบียบวาระที่ 3** | | **ญัตติเกี่ยวกับกิจการของสภาท้องถิ่น** | | |
|  | | **3.1ขออนุมัติโอนเงินงบประมาณรายจ่าย ประจำปีงบประมาณ พ.ศ.2563 (ครั้งที่3/2563)** | | |
| นายทรรศนฤทธิ์ ดำสุข  นายกอบต. | | สำหรับเรื่องนี้ผมมอบหมายให้เจ้าหน้าที่งบประมาณชี้แจง | | |
| น.ส.ทิพย์วรรณ วรรณะ  เจ้าหน้าที่งบประมาณ | | **เดิม**อุปกรณ์อ่านบัตรแบบอเนกประสงค์(Smart Card Reader) ในข้อบัญญัติฯงบประมาณปี2563 ได้ตั้งงบเอาไว้ในประเภทครุภัณฑ์อื่น ต่อมาได้ตรวจสอบพบว่า ครุภัณฑ์ดังกล่าว ที่ถูกต้องสมควรตั้งประเภทครุภัณฑ์คอมพิวเตอร์ โดยใช้งบประมาณ 800 บาท เท่าเดิม เพื่อให้การทำงานเป็นไปตามระเบียบฯงบประมาณ ข้อ 27 จึงขอนำเสนอมายังที่ประชุมสภาเพื่อพิจารณาอนุมัติต่อไป สรุปว่า**ขอโอน** ไปตั้งจ่ายเป็นประเภทครุภัณฑ์คอมพิวเตอร์ (ตามรายละเอียดบัญชีโอนฯที่ได้แจกไปแล้ว) | | |
| นายพะโยม ทองสงฆ์  รองประธาน ทำหน้าที่  ประธานสภา | | รายละเอียดอื่นเหมือนเดิมนะครับ มีท่านใดจะสอบถามเพิ่มเติมหรือไม่ครับ เมื่อไม่มีท่านใดสงสัยผมจะถามมติเลยครับ ท่านใดเห็นสมควรอนุมัติให้โอนงบประมาณ โปรดยกมือ | | |
| **มติที่ประชุม** | | **อนุมัติ 8 เสียง**  **ไม่อนุมัติ 1 เสียง**  **งดออกเสียง 1 เสียง** | | |
| นายพะโยม ทองสงฆ์  รองประธาน ทำหน้าที่  ประธานสภา | | บัดนี้เวลาได้ล่วงเลย 12.00 น.มาพอสมควรแล้ว เมื่อกี้มีสมาชิกอบต.กระซิบว่าหิวแล้ว เพื่อรักษาเวลา ผมขอให้ที่ประชุมได้พัก รับประทานอาหารเที่ยง 1 ชั่วโมง นะครับแล้วเรามาประชุมกันต่อ ตามระเบียบวาระต่อไป | | |
|  | | **พักรับประทานอาหารเที่ยง 1 ชั่วโมง เวลา 12.25 น. – 13.25 น.** | | |
| นายพะโยม ทองสงฆ์  รองประธาน ทำหน้าที่  ประธานสภา | | **ขณะนี้เวลา 13.25 น. มีสมาชิก 9 คน ถือว่าครบองค์ประชุม ขอเปิดประชุมต่อ**  **ต่อไปพิจารณาวาระอื่น ๆ** | | |
| **ระเบียบวาระที่ 4** | | **เรื่องอื่นๆ** | | |
| นายประสิทธิ์ ไชยช่วย  ส.อบต.ม. 3 | | ผมอยากให้ซ่อมไฟฟ้าสาธารณะ หมู่3 โดยเฉพาะทางเข้าสระน้ำ(ทุ่งซาฟารี) เนื่องจากช่วงค่ำจะมีประชาชนมาออกกำลังกายจำนวนมาก และบางวันก็มีวัยรุ่น นำรถมอเตอร์ไซด์ มาซิ่งกันและหาวิธีควบคุมเด็กวัยรุ่นไม่ให้รวมกลุ่มกันทำกิจกรรมที่ไม่เหมาะสมเช่นซิ่งรถ ยกล้อ ขี้ฝุ่นเยอะมีผลต่อผู้มาออกกำลังกาย ฉะนั้นแสงสว่างจึงจำเป็น ไม่ทราบว่าอยู่ในประกันหรือไม่ อย่างไร ฝากท่านประธานในที่ประชุม ไปถึงท่านนายกด้วยครับ | | |
| นายธีระเดช กลับชนะ  ส.อบต.ม. 2 | | -อยากให้ซ่อมไฟฟ้าสาธารณะทุกหมู่บ้านครับ  -อยากทราบรายละเอียดค่าใช้จ่ายการจัดงานลอยกระทง ที่ผ่านมาครับ | | |
| นายพะโยม ทองสงฆ์  รองประธาน ทำหน้าที่  ประธานสภา | | มีท่านอื่น อยากสอบถามนายกฯเพิ่มเติมหรือไม่ ผมจะให้ตอบในคราวเดียวกันนะครับ | | |
| นายทรรศนฤทธิ์ ดำสุข  นายกอบต. | | ไฟสาธารณะ ได้หมดประกันแล้ว ผมจะรับไว้แก้ไข สำหรับค่าใช้จ่ายผมจะให้เจ้าหน้าที่มาชี้แจงนะครับ | | |
| นางขวัญจิตร จีนชาวนา  นักวิชาการศึกษา | | |  |  |  |  | | --- | --- | --- | --- | | **ที่** | **รายการ** | **จำนวนเงิน** | **หมายเหตุ** | | 1. | ไวนิล | 4,950 |  | | 2. | เต็นท์ | 25,000 |  | | 3. | วัสดุ | 1,500 |  | | 4. | ค่าจ้างชุดรำวง | 20,000 |  | | 5. | เวที,ไฟ,เครื่องเสียง | 20,000 |  | | 6. | เครื่องปั่น | 6,270 |  | | 7. | ทำความสะอาด | 1,000 |  | | 8. | ของขวัญ | 6,270 |  | | 9. | เงินยืม | 13,700 |  | |  | **รวม** | **98,420** |  | | งบประมาณ คงเหลือ 1,241 บาทคะ | | | | | | |
| นายพะโยม ทองสงฆ์  รองประธาน ทำหน้าที่  ประธานสภา | | มีความเจริญเข้ามาปัญหาก็เริ่มเข้ามา ฉะนั้นต้องช่วยกันแก้ปัญหา  ผมอยากให้แจ้งความคืบหน้าเรื่องศึกษาดูงานปีนี้ด้วยครับ | | |
| น.ส.อารี วิระสุข  หัวหน้าสำนักปลัด | | เราจะไปศึกษาดูงาน ณ ชุมพร – ชัยนาท – เพชรบูรณ์ – เลย โดยจะเดินทางในวันที่ 5 – 10 ธันวาคม ออกเดินทางเวลา 15.00 น. ณ อบตเขาไพร (รายละเอียดตามโปรแกรม) ที่ได้แจกไปคะ | | |
| ที่ประชุม | | **รับทราบ** | | |
|  | | ขณะนี้หมดวาระที่จะหารือกันแล้ว สำหรับวันนี้ ผมขอขอบคุณทุกท่านมากครับ ขอปิดการประชุม | | |
| **ปิดประชุมเวลา 14.10 น.** | | | | |
| (ลงชื่อ) ทิพย์วรรณ วรรณะ ผู้บันทึกการประชุม | | | |
| (นางสาวทิพย์วรรณ วรรณะ) | | | |
| เลขานุการสภาฯ | | | |
| คณะกรรมการตรวจรายงานการประชุม ได้ตรวจสอบแล้วจึง ลงลายมือชื่อไว้เป็นหลักฐาน | | | |
| (ลงชื่อ) พะโยม ทองสงฆ์ | | (ลงชื่อ)นาวิน สำนักช้าง | (ลงชื่อ) จูลี้ ใสสุขด |
| (นายพะโยม ทองสงฆ์) | | (นายนาวิน สำนักช้าง) | (นายจูลี้ ใสสุข) |
| ประธานคณะกรรมการตรวจสอบฯ | | กรรมการตรวจสอบฯ | กรรมการตรวจสอบฯ |
|  | | (ลงชื่อ) อุทิศ สุขคล้าย |  |
|  | | (นายอุทิศ สุขคล้าย) |  |
|  | | ประธานสภาองค์การบริหารส่วนตำบลเขาไพร |  |
|  | | ………………/…………………………………../๒๕๖2 |  |